**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan-Dignano

OIB 12242845735

**I. izmjene i dopune financijskog plana za 2022. godinu**

**-Obrazloženje-**

Prvim izmjenama i dopunama financijskog plana ustanove za 2022. godinu ukupno predviđeni prihodi i primici te rashodi i izdaci u iznosu od 8.990.100,00 kn smanjuju se za 556.100,00 kn te iznose 8.434.000,00 kn.

**Opći prihodi i primici** se ukupno smanjuju za 833.000,00 kn te iznose 5.757.000,00 kn.

Povećavaju se prihodi iz nadležnog proračuna za financiranje rashoda poslovanja za 800.000,00 kn zbog povećanja koeficijenta složenosti poslova radnih mjesta temeljem Kolektivnog ugovora koji je u primjeni od 01.siječnja 2022. te iznose 5.452.000,00 kn. Na rashodovnoj strani povećava se pozicija rashoda za zaposlene za navedeni iznos i to pozicija 311-bruto plaće za 680.000,00 kn i pozicija 313-doprinosi na plaće za 120.000,00 kn.

Smanjuje se pozicija prihodi iz nadležnog proračuna za financiranje izdataka za financijsku imovinu i otplatu zajmova za 1.633.000,00 kn zbog promjene otplatnog plana dugoročnog kredita nastalog uslijed prijevremene otplate glavnice u prosincu 2021. godine nakon primitka pomoći iz Agencije za plaćanja u poljoprivredi, ribarstvu i ruralnom razvoju temeljem Ugovora o sufinanciranju projekta izgradnje područnog Dječjeg vrtića u Peroju te od Ministarstava regionalnog razvoja i fondova Europske unije temeljem Ugovora o sufinanciranju provedbe EU projekta a sve za projekt „Izgradnje područnog Dječjeg vrtića u Peroju“. Na rashodovnoj strani smanjuje se pozicija 544 - Otplata glavnice primljenih kredita za 1.543.000,00 kn te nakon promjene iznosi 250.000,00 kn, smanjuje se pozicija 342 - Kamate za primljene kredite i zajmove za 125.500,00 kn te nakon promjene iznosi 19.500,00 kn te se uključuje preneseni manjak općih prihoda i primitaka iz protekle godine u iznosu od 35.500,00 kn zbog uravnoteženja financijskog plana nakon donošenja Odluke o raspodjeli rezultata uključivanjem prenesenih viškova i manjkova te prihoda i primitaka iz 2021. godine.

**Vlastiti prihodi** se povećavaju za 56.900,00 kn te iznose 957.000,00 kn. Smanjuje se pozicija 6413-prihodi od kamata na oročena sredstva i depozita po viđenju za 100,00 kn, te sukladno tome pozicija rashoda 3223-energija za 100,00 kn.

 Prema Odluci o raspodjeli rezultata za 2021. godinu uključuje se preneseni višak prihoda i primitaka iz 2021. godine u iznosu 57.000,00 kn. Navedenom Odlukom povećavaju se slijedeće rashodovne pozicije:

- 3213 - Stručno usavršavanje zaposlenika - 10.000,00 kn

- 3223 - Energija - 17.000,00 kn

- 3232 - Usluge tekućeg i investicijskog održavanja - 20.000,00 kn

- 4221 - Uredska oprema i namještaj - 10.000,00 kn

**Rashodi za posebne namjene** raspoređuju se na sljedeći način:

Pozicija 322 - Rashodi za materijal i energiju se smanjuje za 35.500,00 kn i to pozicije 3222-materijal i sirovine za 26.500,00 kn i pozicija 3223-energija za 10.000,00 kn.

Pozicija 323 - Rashodi za usluge se povećavaju za 85.000,00 kn na način da se smanjuje pozicija 3232-usluge tekućeg i investicijskog održavanja za 10.000,00 kn, povećava se pozicija 3233-usluge promidžbe i informiranja za 7.000,00 kn za objavu oglasa natječaja za ravnatelja u tisku, povećava se pozicija 3236-zdravstvene usluge za 55.000,00 kn zbog ugovaranja dodatnog zdravstvenog osiguranja ostvarenog temeljem Kolektivnog ugovora, povećava se pozicija 3237-intelektualne i osobne usluge za 3.000,00 kn a odnosi se na potrebe za angažiranja službenika za zaštitu podataka, povećava se pozicija 3238-računalne usluge za 30.000,00 kn za usluge informatičara, za usluge održavanja službene web stranice te za usluge održavanja postojećeg računov. programa uslijed povećanja cijena usluga.

Pozicija 329 - Ostali nespomenuti rashodi poslovanja se smanjuju za 2.000,00 kn. Povećava se pozicija 3291- naknade za rad predstavničkih i izvršnih tijela za 5.000,00 kn a smanjuje se pozicija 3292 - premije osiguranja za 7.000,00 kn.

Pozicija 422- rashodi za nabavu proizvedene dugotrajne imovine smanjuje se za 46.500,00 kn i to pozicija postrojenja i oprema, od čega se pozicija 4226- sportska i glazbena oprema smanjuje za 5.000,00 kn a pozicija 4227- Uređaji, strojevi i oprema za ostale namjene za 41.500,00 kn.

**Prihodi od pomoći** se povećavaju za 10.000,00 kn te sada iznose 130.000,00 kn. Navedeno povećanje se odnosi na poziciju 6361-pomoći proračunskim korisnicima koji im nije nadležan. Na rashodovnoj strani povećavaju se rashodi za materijal i energiju - didaktika za 8.200,00 kn te rashodi za usluge-prijevoz za 1.800,00 kn.

**Prihodi od donacija** se povećavaju za 210.000,00 kn te iznose 240.000,00 kn. Na rashodovnoj strani povećava se pozicija 3232 – Usluge tekućeg i investicijskog održavanja za iznos 195.000,00 kn a odnosi se donaciju Unione Italiana u vidu sanacije krova i terase u DV Vodnjan. Rashodi za materijal i energiju povećavaju se za 15.000,00 kn i to za 2.000,00 kn povećava se pozicija 3221-uredski materijal i ostali materijalni rashodi te za 13.000,00 kn povećava se pozicija sitnog inventara.

U Vodnjanu, 13.06.2022.

KLASA: 400-02/22-01/01

URBROJ: 2168-04-08-22-01-01

 RAVNATELJICA:

 Ingrid Mirković